Allen den, die disen brief an sehend odˀ hoͤrend lesen, kùnd und vˀgich ich, Cuͦnrat Tegˀveld, vogt in dem Eign̄, dz ich offn̄lich zegerichte saz ze Brugg vor
dem Obren Tor usse in offnˀ, frigen strasse, in namē und an statt des fromē, vestn̄ ritters, mines gnedigē hˀren, hˀ Heinrich Gesslers, und da fûr mich kamē
in offn̄, vˀbannē gerichte die bescheidn̄ froͧw Margareta Birhartin mit Cuͤnin vō Moͤrikon, irē wiss₎nthaftē vogt, und Uͤli Birhart, dˀ selbn̄ froͧwē elichˀ sun,
allù vō Windisch, ze einē teil und Jēni von Mure, do zemal minˀ hˀren schaffnˀ ze Kûngsfeld, zem andˀn teil. und offnotē und vˀjachn̄ da die egenantē Margareta mit
Cuͤnin vō Moͤrikon, irē vogt, und Uͤli Birhart, ir sun, wie dz si mit guͦtˀ, willigˀ vorbetrachtūg, durch merē schadn̄ zuͦ vˀkomēne, vˀkoͧft und ze koͧffen gebn̄ hettin eines rechtn̄,
redlichen, ewign̄ und unwidˀruͤfflichen koͧffes fùr sy und all ir erbn̄ dem obgn̄ Jēnin vō Mure und sinē erbn̄, ob er enwˀe, ✳ einē guldin geltes ewiges zins₎, jaͤrlich uff des
heilign̄ crûces tag ze herbst, als es erhoͤcht wart, geng und geb an gold und volln̄ swaͤr an gewicht, dˀ selb zins oͧch an vachet ze des nechstn̄ heilign̄ crùces tag ze hˀbst,
als ob benēmet ist, dˀ schierost kunt nach datū diss brieffes, ✳ und dēnenhin ewklich als vor gesribn̄ stat. den selbn̄ guldin geltes si im geben hettin ab dem achtendn̄
teil halbn̄, dˀ dˀ obgn̄ Margareten wz, und ime geteilt ward des urfares ze Windisch, lidklich und los mit allˀ zuͦ gehoͤrt, so zuͦ dem selbn̄ teil des vares ze Windisch gehoͤrt, un̄
unansprechig und unbekùmbtˀ vō allˀ menlichem umb zwentzig guldin, gengˀ und gebˀ an goͤld und volln̄ swaͤr an dˀ gewicht. dˀ selbn̄ zwentzig guldinē sy vō dem obgn̄ Jēnin
vō Mure gar und gentzlich uf gericht und bezalt wˀin und si ✳ sy in iͤren schinbˀn, sundˀn, guͦtē nutz bekˀt und bewendz hettin, ✳ des do zemal alli unvˀscheidn̄lich vor mir
ingericht vˀjachn̄, und liessn̄d mit ir fùrsꝑchn̄ an recht, wie sy den obgn̄ einē guldin geltes ab dem obgn̄ achtodn̄ teil halbn̄ des vares ze Windisch mit zuͦ gehoͤrd, als ob
benēpt ist, in gebn̄, vˀtgen, entzichen und zuͦ sinē, des obgn̄ Jēnis von Mure, und sinˀ erbn̄ hand bringē soͤltn̄, ✳ dz sy dar an habend wˀin, nu und hie nach ewklich. und wart
erteilt nach minˀ urfrag mit gemeinˀ und gesamnotˀ urteil einhelklich uff den eid, dz si sich des obgn̄ guldin geltes ab dˀ obgn̄ froͧwē achtenden teil halbn̄ des urfares ze
Windisch und mit den vorgn̄ gedingē sich entzichē, vˀtgē und uff gebn̄ soͤlten in min hand vō des gerichtes wegn̄, und ich, obgn̄ vogt, es dēne hin widˀ in gebn̄ und vˀtgen
soͤlt in hande des obgn̄ Jēnis vō Mure und siner erbn̄ hand, oͧch vō des gerichtes wegen und mit den obgen̄ gedingē. dz tatend und volfuͦrtē die obgn̄ Margareta Birhartin
mit Cuͤnin vō Moͤrikon, irem wiss₎nthaftn̄ vogt, und Uͤli Birhart, ir elichˀ sun, alle vō Windisch, gabend uff und entzigē sich fûr sich und all ir erbn̄ des obgn̄ guldin geltes
mit den vorgn̄ gedingē in min hand, und vˀtgot ichs, obgenantˀ Cuͦnrat, vogt, do hin widˀ in hand des obgenēpten Jēnis vō Mure und sinˀ erbn̄ hand, oͧch mit den vorgn̄ geding₎,
als urteil gab und recht wz, also dz erteilt ward nach minˀ urfrag einhelklich uff den eid, dz dz uf gebn̄, vˀtgē und entzichn̄, so die dikgen̄ Marg₎ mit Cuͤnin vō Moͤrikon,
irē vogt, und Uͤli Birhart, ir elichˀ sun, in min hand getaͧn hettin und dz in gebn̄ und vˀtgē, so ich, obgn̄ vogt, inhande des obgn̄ Jenis vō Mure und sinˀ erbn̄ hand getaͤn hetti,
und oͧch er uss₎ minˀ hand enpfangē hetti, dz dz alles beschechn̄ wˀe mit allˀ dˀ gewarsami, wortn̄ und wˀken, so da zuͦ gehortn̄ und notùrftig warē nach des obgn̄ vares
recht, sittn̄ und guͦtˀ gewonheit, ✳ dz es billich kraft und macht habn̄ und stet belibn̄ sol nu und hie nach ewklich. und loptē oͧch da die dikgn̄ Margareta, Cuͤni, ir
vogt, und Uͤli, ir sun, hie widˀ und widˀ alles, dz so dirre brief meldz und wist, niemˀ zetuͦnd noch schaffn̄ getaͧn mit wortē, mit wˀken, mit richtern, mit gerichten,
geistlichn̄ noch weltlichn̄, noch aͧne gericht in deheine wise, wedˀ mit fùndn̄, so syen fundn̄ odˀ harmals fundn̄ moͤchtn̄ wˀdn̄, und sundˀlich fùr alle die recht, baͤbstlich,
keysˀlich recht, fryger lantg̃fen recht, ✳ bischof recht, und fuͦr andˀ fryheten, die mā erdn̄ken koͤnd odˀ moͤcht, ✳ sy sygē gesribn̄ odˀ ungesribn̄, und oͧch sundˀlich ob joch dirre
brief deheinē gebrestn̄ hetti odˀ man in dis₎m brief findn̄ moͤcht, ✳ es wˀ vˀsumet mit wortē, ✳ mit sribn̄ ✳ odˀ mit artiklen, ✳ und och sundˀlich ob joch dirre gegēwirtiger
brief mit dʼheinˀ leyg gemasgot wurdi, ✳ es beschech vō fùr ✳ odˀ vō wass₎, ✳ wo vō dz beschechn̄ moͤcht in deheinē weg, ✳ dz dz alles dem dikgn̄ Jēnin vō Mure ā der vorgn̄ vˀtgūg
un̄ an sinē guldin geltes nùt geschadn̄ moͤg, ✳ noch sumseli ✳ im noch sinē erbn̄ in deheinē weg. oͧch loptē die obgn̄ Marg₎ mit ir vogt und Uͤli, ir sun, fùr sich und ir
erbn̄ des obgn̄ koͧffes in allˀ dˀ wis und mas, als dirre brief wist und seit, stet zehalten und recht wˀen ze sind. und hier umb zùgnùss ze gebn̄ an alln̄ den stettn̄, da
sin dˀ dikgn̄ Jēni vō Mure odˀ sin erbn̄, ob er enwˀe, bedoͤrftē und notdùrftig wˀin, un̄ fùrˀ ob es im not tet. oͧch gelopt dˀ jetzgn̄ Jēni vō Mure fùr sich und sin erbn̄,
ob sich deheinest fuͤgend wurd, dz sy den obgn̄ guldin geltes vˀkoͧffend wurdn̄t, so sol er in gebn̄ dˀ obgn̄ Marg₎ odˀ Uͤlin, ir sun, ✳ fùnf schlling nechˀ gebn̄, denne
jemā andˀs, ✳ es sy den̄, dz sy inne nùt koͧffn̄ wellen noch vˀgeltn̄ mugend. und hier umb ze einē warē, offn̄ urkùnd und einˀ vˀgicht allˀ vorgesribnˀ dingē und wand
dis alles vor mir in gericht beschechn̄ ist und einˀ brief hier umb ze gebn̄d erteilt ist, so han ich, obgn̄ Cuͦnr₎ Tegˀveld, vogt in dem Eign̄, min eign̄ ingesigel bͤde
vō des gerichtes wegē und oͧch vō ir allˀ teil ernstlichˀ bett wegē, mir und minē erbn̄ unschedlich, offn̄lich gehenkt an dis₎n brief, dˀ gebn̄ ist an dem nechstn̄
tonstag vor dem palm tag, in dem jare, do mā zalte von Cristus gebùrt drùtzehn̄hundˀt und nùntzig und fùnften jare. ✳ hie by warend und sind gezùgē
die bescheidn̄ Johans Kamrˀ, Johans Wuͤst, Johans Mos₎ dˀ metzgˀ, ✳ Henmā Mos₎, sin sun, ✳ Burkart Meygenbgˀ, ✳ alle burgˀ ze Brugg, Ruͦtschmā vō Mùlinō dˀ wirt
ze Windisch, Cuͤni Renolt vō Brūegg, Jēni Widmer, des jares undˀvogt in dem Eign̄, vō Bira, und andˀ erbˀn lùten gnuͦg ꝫcꝭ ꝫcꝭ.